Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 334

9. Kishajó- és csónaképítés gazdasági és pénzügyi feladatainak végzése A kishajó- és csónaképítõ technikus vezetõi munkája során segítséget ad a gazdasági és pénzügyi feladatok elvégzéséhez. Ennek során: — Eredménykimutatást készíttet számítógépes programmal a bevétel és a kiadások alapján. Mérleget készíttet a vállalkozás vagyoni, pénzügyi helyzetérõl. — Meghatározza a költségek függvényében a jövedelmet. Költségkalkulációt végez a termékre. Meghatározza a fedezeti pontot, a rezsióradíjat. — Költségvetési program felhasználásával megtervezi a hajóépítés költségvetését. Elvégzi a költségkalkulációt egy termékre és több termékre. Meghatározza a közvetlen és a közvetett költségeket. — Árképzési stratégiát dolgoztat ki a piackutatás alapján. A kereslet-kínálat függvényében meghatározza az egyensúlyi árat. Árképzési politikájához figyelembe veszi az ár funkcióit, ennek alapján alakítja ki a piaci árait. — A hajóépítéshez beruházási tervet készít, rövid és hosszú távra, meghatározza a beruházások gazdasági megtérülésének idõpontját a termelési volumen függvényében.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes